
	GRAD SINJ
Upravni odjel za prostorno uređenje, komunalne djelatnosti, gospodarstvo i upravljanje imovinom


[bookmark: _GoBack]Temeljem članka 104. Zakona o prostornom uređenju (NN br. 153/13., 65/17. i 114/18.), članka 67. Zakona o zaštiti okoliša (NN br. 80/13., 153/13., 78/15., 12/18. 118/18.), članka 23. Uredbe o strateškoj procjeni utjecaja strategije, plana i programa na okoliš (NN br. 3/17.), članka 22. Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN br. 64/08), Zaključka Gradonačelnice Grada Sinja Klasa: 350-01/20-01/36, Ur.br. 2175/01-03-21-3 od 12. veljače 2021. godine i Odluke Gradonačelnice Grada Sinja, Klasa: 350-01/20-01/36, Ur.br. 2175/01-03-21-4 od 12. veljače 2021. godine, Grad Sinj, Upravni odjel za prostorno uređenje, komunalne djelatnosti, gospodarstvo i upravljanje imovinom, objavljuje
PONOVNU JAVNU RASPRAVU
O PRIJEDLOGU IZMJENA I DOPUNA PROSTORNOG PLANA UREĐENJA GRADA SINJA
I 
STUDIJI STRATEŠKE PROCJENE UTJECAJA NA OKOLIŠ PRIJEDLOGA IZMJENA I DOPUNA PROSTORNOG PLANA UREĐENJA GRADA SINJA I PRIJEDLOGA IZMJENA I DOPUNA GENERALNOG URBANISTIČKOG PLANA UREĐENJA GRADA SINJA 
u vremenu od 23. veljače do 2. ožujka 2021.
U vrijeme trajanja ponovne javne rasprave, Prijedlog Izmjena i dopuna Prostornog plana uređenja Grada Sinja (u daljnjem tekstu: ID PPU-a Grada Sinja) i Studija strateške procjene o utjecaju na okoliš Prijedloga Izmjena i dopuna Prostornog plana uređenja Grada Sinja i Prijedloga Izmjena i dopuna Generalnog urbanističkog plana Grada Sinja, izložit će se na javni uvid u prostorijama Grada Sinja, svakim radnim dana od 9:00 do 14:00 sati i na web stranici Grada Sinja www.sinj.hr.
Javno izlaganje o Prijedlogu ID PPU-a Grada Sinja te o Studiji strateške procjene o utjecaju na okoliš ID PPU-a Grada Sinja i ID GUP-a Grada Sinja, održat će se dana 24. veljače 2021. (srijeda) s početkom u 12:00 sati, putem livestream servisa koji omogućava interakciju sudionika rasprave tako da omogućava postavljanje pitanja te davanje odgovora na postavljena pitanja, a sve dodatne informacije, način pristupa i sudjelovanja bit će pravovremeno objavljeni na web stranici Grada Sinja.
Mišljenja, prijedloge i primjedbe na Prijedlog ID PPU-a Grada Sinja i Studiju strateške procjene o utjecaju na okoliš ID PPU-a Grada Sinja i ID GUP-a Grada Sinja mogu dati:
-tijekom trajanja javnog uvida pisanim putem na adresu Grad Sinj, Upravni odjel za prostorno uređenje, komunalne djelatnosti, gospodarstvo i upravljanje imovinom, Dragašev prolaz 24, 21230 Sinj te na e-mail: prostorno.planiranje@sinj.hr ili
-za vrijeme javnog izlaganja na zapisnik.
Nova mišljenja, prijedlozi i primjedbe na izmijenjen Prijedlog ID PPU-a Grada Sinja (u ponovnoj javnoj raspravi), mogu se podnositi samo u vezi s dijelovima Prijedloga prostornog plana koji su u odnosu na prvi prijedlog izmijenjeni.
Nova mišljenja, prijedlozi i primjedbe na Studiju strateške procjene o utjecaju na okoliš ID PPU-a Grada Sinja i ID GUP-a Grada Sinja mogu se podnositi samo u vezi s dijelovima Studije strateške procjene koji su u odnosu na prvi prijedlog izmijenjeni i dopunjeni.
Pisana mišljenja, prijedlozi i primjedbe, koji nisu dostavljeni u roku (zaključno s 2. ožujka 2021.), nisu čitko napisani ili ne sadrže ime, prezime i adresu podnositelja, neće se uzeti u obzir u pripremi izvješća o javnoj raspravi.

